钦定古今图书集成/明伦汇编/官常典/第724卷 > 王相如
## 钦定古今图书集成/明伦汇编/官常典/第724卷 > 王相如

按《宣城县志》：“相如，字次卿，知微曾孙。孤贫嗜学，年四
十不娶，或问之，曰：‘恐负吾学也’。吕右丞好问守宣州，
得士四人，詹友瑞、李宏、周紫芝及相如与焉。每䜩集，
必与四人者俱。建炎初，江右盗起，相如逃匿山中，为
贼所得。州有檄招附贼，令草檄以报，相如奋髯叱曰：
‘吾即死，不能为贼作牒’。”遂遇害，一门皆死。僧毅达得
其遗稿三百七十馀篇，号《溪堂集》。周紫芝《序》称为“仁
者之勇”云。